創發

粵文當中又有叫湧現、突發、或者呈現，喺科學同哲學上係指一種現象，指一樣由好多部份組成嘅事物具有一啲佢組成部份冇嘅特性，而且呢啲特性源自組成部份之間嘅互動。好似係水噉，水喺化學上由氫同氧呢兩種化學元素組成，水喺正常溫度同壓力下處於液體狀態，而呢種特性係氫同氧都冇嘅－水具有最少一樣「氫同氧唔具有嘅特性」，而呢樣特性源於氫原子同氧原子之間嘅互動。

創發呢個諗頭喺有關複雜系統嘅科學領域上好重要。例如係生命噉，生命具有好多創發性嘅特性，例如係曉繁殖同進化，而呢啲特性係 DNA 嘅組成粒子唔具有嘅，而呢個事實亦都意味住，齋靠物理學同化學研究生命嘅物理化學特性唔能夠完全噉了解生命－所以生物學呢個領域就有必要存在。

概論 

化學：化學物質都係由元素組成嘅；例如水嘅化學成份係 ，即係一氧化二氫，每粒水分子由兩粒氫原子同一粒氧原子組成，水喺正常溫度同壓力下處於液體狀態，而呢種特性係氫同氧都冇嘅－水具有最少一樣「氫同氧唔具有嘅特性」，而且呢樣特性源於氫原子同氧原子之間嘅互動；噉就表示，齋靠思考氫同氧嘅特性唔能夠達致預測到水嘅特性。
生物學：動物學上有觀察到群動嘅現象，指當一大拃嘅動物個體一齊郁嗰時，每隻都會按周圍啲同伴嘅位置決定「跟住落嚟要點郁」，同時佢身邊嘅同伴又會用同樣嘅方法決定要點郁，最後成班動物一齊郁，形成個整體上嘅姿態－例子可以睇吓昆蟲、魚類同雀鳥成群一齊游或者飛嗰陣，成個群會形成有規律嘅形狀。
社會學：個體人之間嘅互動會形成各種社會現象，例如响一座城市入面，每個人都會各自噉對「想搬去邊度住」做決策，每個人嘅決策取決於佢嘅入息同喜好等多個因素；跟住隨住時間過去，佢哋之間會互動－例如有兩個人爭買某間屋，或者兩個人爭同一份工，爭贏嗰個就入息提升可以去買或者租自己想要嘅住宅；如是者，最後成座城市形成咗個樓市局勢，呢個局勢都係個體人冇嘅特性，而且源自啲人之間嘅互動。
可對於創發呢樣嘢，有物理學家就响 1972 年撰文噉講：

強弱 
有學者指，創發仲可以細分做兩種－弱創發同強創發，弱創發係指創發出嚟嗰樣特性係可以由啲組成部份嘅特性解釋嘅，而強創發係指創發出嚟嗰樣特性係冇得由啲組成部份嘅特性嚟解釋。

弱創發嘅概念承認到理論上有啲解釋途徑係由組成部份出發嘅，但可能實際上喺有意義嘅時間或者能源消耗下係好難攞嘢去計出；強創發直指呢種解釋途徑係嘸存在。

順帶一提，有學者覺得呢種分法係多餘。

心靈
形而上學
電腦模擬
個體為本模型
自然形態規律
複合原理

參考 
Corning, Peter A., The Re-Emergence of "Emergence": A Venerable Concept in Search of a Theory (PDF), Complexity, 2002, 7 (6): 18–30,

攷

拎 
ISCE group: Institute for the Study of Coherence and Emergence.
Towards modeling of emergence: lecture slides from Helsinki University of Technology.
Biomimetic Architecture – Emergence applied to building and construction.
Studies in Emergent Order: Studies in Emergent Order (SIEO) is an open-access journal.
Emergence.
Emergence – How Stupid Things Become Smart Together – YouTube video by Kurzgesagt – In a Nutshell.
DIEP: Dutch Institute for Emergent Phenomena.